En 46-årig mand er torsdag middag blevet varetægtsfængslet i fire uger ved Vestre Landsret. Varetægtsfængslingen er en omgørelse af byrettens dom.

En 46-årig mand, der onsdag blev løsladt efter grundlovsforhør ved byretten, er torsdag blevet varetægtsfængslet ved Vestre Landsret. Dermed har Landsretten omgjort den kendelse, som Aalborg Byret i går afsagde. Det oplyser anklager ved Nordjyllands Politi, Mikkel Holdensgaard. Den 46-årige mand er sigtet for at stå bag omfattende hærværk på omkring 80 gravsten på Hadsund Kirkegård. Landsretten har på baggrund af de tilgængelige oplysninger i sagen vurderet, at den 46-årige mand kan gå ud og begå ligeartet kriminalitet. Landsretten har valgt at lægge vægt på, at den 46-årige mand tidligere er idømt en behandlingsdom for brandstiftelse, og at han er sigtet i en sag af lignende karakter. - Det er en sag, vi fra Nordjyllands Politis sides ser på med meget alvorlige øjne. Derfor er vi tilfredse med Venstre Landsret i dag har truffet kendelse om, at manden nu skal varetægtsfængsles. Nu er der tid til efterforskningen af sagen og ingen risiko for ny ligeartet kriminalitet, siger anklager ved Nordjyllands Politi, Mikkel Holdensgaard. Den 46-årige mand nægter sig skyldig.